stanford-oval/wikipedia huggingface dataset:
קנת מקמילן
ביוגרפיה > הבלט המלכותי: כוריאוגרף ראשי 1977–1992

לאחר שבע שנים כמנהלח הבלט המלכותי, פרש מקמילן בשנת 1977, בשאיפה להתרכז בכוריאוגרפיה. את מקומו כמנהל אמנותי תפס נורמן מוריס, שבא מבלט ראמבר, האוונגארדי יותר. מקמילן התמנה למשרת הכוריאוגרף הראשי. הבלט הרביעי שלו באורך מלא, "מאיירלינג" (1978), הייתה יצירה אפלה, שתיארה את התאבדות רודולף, נסיך הכתר של אוסטריה עם פילגשו הצעירה, מרי וטסרה. פארי מציין, שכמה מעלילות הבלטים החדשים שלו בני מערכה אחת עסקו גם הן בנושאים אפלים: משפחה מופרעת ב"אחי, אחיותי"; מוסד לחולי נפש ב"מגרש משחקים"; "גיא צלמוות" ... כלל סצנות ממחנה ריכוז נאצי; "מתופף שונה" (1984) היה גרסה לבלט של וויצק מאת גאורג ביכנר, שקהל קובנט גארדן הכיר מן האופרה ווצק של אלבן ברג משנת 1925; כל השלושה מתארים את הברוטליות הנופלת בחלקם של עלובי החיים, הנרמסים ברגל גסה. אפילו בקלילים יותר בבלטים של מקמילן עשוי להיות צד רציני: "סוף היום" (1979), לקונצ'רטו לפסנתר בסול מז'ור של מוריס ראוול, מתאר אורח חיים של שנות ה-30', שמלחמת העולם השנייה עתידה להחריב במהרה בקרוב, וקריספ מתאר אותו כ"רקוויאם ל, מתק החיים' של תקופה".
בשנות ה-80' ניסה מקמילן את כוחו בתיאטרון שאיננו בלט, כשביים הפקות של "מחול המוות" מאת סטרינדברג בתיאטרון הבורסה המלכותית במנצ'סטר, (1983), ו"מלכות הארץ" של טנסי ויליאמס בתיאטרון המפסטד, (1984). פארי כתב באובזרבר, 18 בספטמבר 1983, שלדעתו הדרמה במחזה הראשון לא התעוררה במלואה לחיים;
המבקר מייקל בילינגטון מן הגרדיאן שיבח את "יצירת האווירה עד אחרון הפרטים בהפקה" של היצירה השנייה. מ-1984 עד 1989, במקביל לעבודתו ככוריאוגרף הראשי של הבלט המלכותי, כיהן מקמילן כמנהל שותף של תיאטרון הבלט האמריקאי. ללהקה זו יצר שני בלטים, "נער פרא" ו"רקוויאם" (הפעם למוזיקה מאת אנדרו לויד ובר במקום לרקוויאם של פורה), ביים מחדש את "רומיאו ויוליה" שלו ויצר הפקה חדשה של "היפהפייה הנרדמת".
על אף התקף לב חמור שעבר ב-1988, המשיך מקמילן לעבוד במרץ. ב-1989 יצר את הבלט הראשון בחמש שנים לקובנט גארדן, גרסה חדשה של "נסיך הפגודות" מאת בריטן. הלהקה מעולם לא הייתה מרוצה מן הגרסה המקורית של קרנקו מ-1956, והיא נזנחה בחיי המלחין. מקמילן סבר, שאפשר לעבד את היצירה בהצלחה, עם כמה חיתוכים בפרטיטורה, אבל מנהלי עזבונו של בריטן סירבו לאשר ולו שינוי יחיד. מקמילן חזר לבלט קלאסי ליצירה זו, ויצר סיפור אגדה, שונה מאוד מסגנונו הרגיל. התוצאה לא נחשבה לאחת מיצירותיו הטובות ביותר, אבל ציינה את הופעתה של דארסי באסל בת ה-19, שבה בחר מקמילן לרקוד את הגיבורה הצעירה. יחד עם הרקדן הראשי של בלט בולשוי, אירק מוחמדוב, שהצטרף לבלט המלכותי ב-1991, הייתה באסל למוזב החשובה האחרונהשל מקמילן. לשני הרקדנים האלה יצר את "חלומות חורף" (1991), בהשראת שלוש אחיות של אנטון צ'כוב. מוחמדוב מילא את התפקיד הראשי של הזכר הברוטלי בבלט האחרון של מקמילן, "עץ יהודה" (1992). האם היו אלה הצלחות או כישלונות? שניהם עדיין ברפרטואר, אבל אולי לא בין מיטב להיטיו.
מקמילן מת מהתקף לב מאחורי הלקעים בבית האופרה המלכותית, במהלך הצגה של "מאיירלינג". ג'רמי איזקס, המנהל הכללי של בית האופרה המלכותית, הודיע על המוות מעל הבמה לאחר המופע, וביקש מן הקהל לקום ולהרכין את ראשיהם ולצאת מן האולם בדממה. אותו לילה הציגה הלהקה הצעירה את "רומיאו ויוליה" של מקמילן בברמינגהאם. מקמילן סיים כמעט את העבודה על המחולות להפקה חדשה של המחזמר "קרוסל" של התיאטרון הלאומי, שנפתחה בתיאטרון ליטלטון שישה שבועות אחר כך, עם משפחתו ורבים מחבריו בקהל.
פרסים ואותות הוקרה

תואר אבירות ב-1983.
תוארי כבוד מאוניברסיטת אדינבורו (1976) ומן הקולג' המלכותי לאמנות (1992).
פרס בלט מ"איבנינג סטנדרט" (1979)
פרס בלט ממנהלי אגודת תיאטרון וסט אנד (1980 ו-1983)
לאחר מותו:
פרס לורנס אוליבייה על ההפקה הטובה ביותר של מחול חדש ב-1993, ל"עץ יהודה"
פרס מיוחד מטעם אגודת התיאטרון של לונדון ב-1993
פרס טוני לכוריאוגרפיה הטובה ביותר ב-1994 ל"קרוסל".
הערות שוליים

1 2  בריטניקה, ביוגרפיה של קנת מקמילן
↑  "MacMillan, Sir Kenneth (1929–1992)" ביוגרפיה של קנת מקמילן, מילון אוקספורד לביוגרפיה לאומית, הוצאת אוניברסיטת אוקספורד, ינואר 2008
↑  "A guide to Sir Kenneth MacMillan "מדריך לסר קנת מקמילן", בית האופרה המלכותית
↑  לדברי פארי, התפקיד היחיד שמקמילן נהנה להופיע בו בתקופה זו היה כמחצית מדואו הדראג של האחיות החורגות המכוערות ב"סינדרלה" של אשטון; שם הרגיש חשוף פחות בחסות האיפור והלבוש הגרוטסקיים. (פארי, עמ' 106
↑  "Kenneth MacMillan: For Better or For Worse?" ג'יין סימפסון, ביקורת מחול, "קנת מקמילן: לטוב או לרע?" 15.4. קיץ 1998, עמ' 3–5 (נדרש מינוי)
↑  "Different Drummer" ג'ון פרסיבל, ביקורת מחול, "מתופפת שונה" 27.1. חורף 2010, עמ' 30–32 (נדרש מינוי)
↑  "Maker of Dances" קלמנט קריספ, "קנת מקמילן, יוצר ריקודים" 9 במאי 2014
↑  "Kenneth MacMillan" בסיס נתונים של הופעות בית האופרה המלכותית
↑  "House of Birds" קנת מקמילן/בלטים/כל היצירות 1960-1953/"בית הציפורים"
↑  קנת מקמילן/בלטים/כל היצירות/1960-1953 "יצא גאה"3 במרץ 2015]
↑  על "ונוסברג" של מקמילן מתוך "טנהויזר"
↑  קנת מקמילן/בלטים/כל היצירות/1960-1953/ "סוליטייר"
↑  "Song of the Earth" ארכיב בית האופרה המלכותית
↑  "John Field  אנציקלופדיה בריטניקה
↑  "Elite Syncopations" אוספי בית האופרה המלכותית, "סינקופות עלית"
↑  "Requiem" אוספי בית האופרה המלכותית, "רקוויאם", בסיס הנתונים של הופעות בית האופרה המלכותית.
↑  "Requiem" אוספי בית האופרה המלכותית, "רקוויאם", בסיס הנתונים של בית האופרה המלכותית
↑  "Norman Morrice: Modernising director of Rambert and the Royal Ballet" נדין מייזנר, האינדיפנדנט, הספד לנורמן מוריס, מנהל בלט ראמבר והבלט המלכותי, שהביא את המודרניזם לבלט המלכותי 16 בינואר 2008
↑  "Different Drummer" כל יצירותיו של קנת מקמילן 1977–1992: "מתופף שונה"
↑  "Cosmetics" יאן פארי, האובזרבר, 18 בספטמבר 1983, עמ' 32 (נדרש מינוי)
↑  "Kingdom of Earth" מייקל בילינגטון, הגרדיאן, "מלכות הארץ" 28 באפריל 1984 (נדרש מינוי)
↑  "The Judas Tree" קנת מקמילן/ כל היצירות, 1992-1977/"עץ יהודה" (1992) 3 במרץ 2015
↑  " Sir Kenneth MacMillan, 62, Choreographer, Dies" ג'ק אנדרסון, הניו יורק טיימס, "סר קנת מקמילן, 62, כוריאוגרף, הלך לעולמו, 31 באוקטובר 1992
↑  "MacMillan, Sir Kenneth" "מי ומי", הוצאת אוניברסיטת אוקספורד, אפריל 2014 (נדרש מינוי)
↑  "National's night of triumph: West End productions lose out as subsidised theatre dominates Olivier awards" דייוויד ליסטר, אינדיפנדנט, "ליל הניצחון של נשיונל: הפסד להפקות וסט אנד כשהתיאטרון המסובסד משתלט על פרסי אוליבייה" 19 באפריל 1993
| --- | --- |
בקרת זהויות :  NLI: 987007432386805171  PLWABN: 9810555957105606  BNE: XX4953523  BnF: cb14117550q (data)  GND: 120889226  ICCU: RAVV089921  ISNI: 0000 0001 0813 5733  LCCN: n82087298  MusicBrainz: 51dabb6a-531e-460c-ab8f-1ff6eb8b31d6  NKC: xx0183776  NTA: 07258565X  SNAC: w63r1m3h  SUDOC: 153106581  VIAF: 3819711   WorldCat (עם VIAF): 3819711 
נינט דה ולואה, שקיבלה ועודדה את מקמילן
מרגוט פונטיין, שהצבתה לתפקיד יוליה הייתה למורת רוחו של מקמילן, על אף שבחי הקהל.
בית האופרה המלכותית עם פסלה של מרגוט פונטיין
דני קיי

| --- | --- |

 לידה:  18 בינואר 1911 ברוקלין שבניו יורק
 פטירה:  3 במרץ 1987 (בגיל 76) לוס אנג'לס, ארצות הברית 
 מקום קבורה:  בית הקברות קנסיקו 
 שם במה:  Danny Kaye 
 שם לידה:  David Daniel Kaminsky 
 סוגה מועדפת:  מוזיקה קומדית, סרט מוזיקלי, ג'אז, מוזיקת פופ מסורתית, סרט קומדיה 
 מדינה:  ארצות הברית 
 תקופת הפעילות:  מ-1933 
 מקום לימודים:  תיכון תומאס ג'פרסון 
 בן או בת זוג:  סילביה פיין (1940–1987) 
 מספר צאצאים:  1 
 פרסים והוקרה:  פרס אוסקר, פרס גלובוס הזהב, פרס אמי, פרס גילדת שחקני המסך
 http://dannykaye.com
 פרופיל ב-IMDb
 
דני קיי עם אורנה פורת בעת ביקורו בישראל, 1958
דני קיי בעת ביקור בישראל, יולי 1966
דני קיי מתראיין ברדיו הממלכתי הפיני
דני קיי ואשתו סילביה פיין, 1945
דֶנִי קֶיִי (באנגלית: Danny Kaye, ‏18 בינואר 1911 – 3 במרץ 1987) היה שחקן קולנוע וטלוויזיה, זמר וקומיקאי יהודי-אמריקאי.
קורות חיים > תחילת הדרך

קיי נולד בברוקלין שבניו יורק כדוד דניאל קמינסקי למהגרים יהודים מאוקראינה, יעקב קמינסקי ו-קלרה נימירובסקי, הוא היה בנם השלישי והיחיד שנולד בארצות הברית, לאחר שהיגרו אליה בשנת 1909. את הניסיון הראשון שלו בתחום הבידור הוא צבר ב"חגורת הבורשט" - אזור בתי ההארחה היהודיים שבהרי הקטסקיל במדינת ניו יורק.
ב-1935 כיכב לראשונה בסרט קולנוע קצר, Moon Over Manhattan, והוחתם כקומיקאי בסדרת סרטים קצרים בהם גילם מהגר רוסי מהיר דיבור.
ב-1941 הופיע בברודוויי במחזמר "גברת באפלה" של איירה גרשווין וקורט וייל. תפקידו במחזמר היה הצלחה מקצועית סוחפת, ובמיוחד זכור השיר "צ'ייקובסקי", שבו הוא מונה, בפרק זמן קצר, מספר רב של שמות מלחינים (ופסאודו-מלחינים) רוסיים.
קורות חיים > כוכב קולנוע

סרט הקולנוע הראשון באורך מלא שבו כיכב היה Up in Arms (אל הנשק) משנת 1944, עיבוד למחזמר בכיכוב אדי קנטור. סמואל גולדווין ניסה לשכנע את קיי לעשות ניתוח פלסטי באף (בשל מה שראה כמראה "יהודי מדי"). קיי סירב, אך הסכים לחמצן את שיערו, דבר אשר העניק לו שער אדמדם. קיי הפך לכוכב, וסרטיו הקצרים חוברו יחדיו לסרט באורך מלא, The Birth of a Star על ידי מתחריו של גולדווין, שהחזיקו בזכויות להם.
קיי כיכב בסדרה של סרטים לאחר הצלחה זו, והוא זכור במיוחד בשירים "טמבולינה טמבולינה" ו"הברווזון המכוער" מתוך סרטו "הנס כריסטיאן אנדרסן". אשתו, סילביה פיין, כתבה חלק משיריו בסרטים אלה ואחרים. רשימת סרטיו לאורך הקריירה כוללת עשרות סרטים בהם הוא הופיע כרקדן, מנצח על תזמורת, לוליין, אקרובט. אחד מקטעיו הידועים הוא קטע "הכינורית", בו הוא מנהל דיאלוג עם התזמורת תוך כדי חיקוי כלי נגינה בקטעים קלאסיים ידועים. קטעים אלה ידועים בביצועה של ציפי שביט בעברית.
מעבר לפעילותו הקולנועית, קיי גם הופיע כבדרן והקליט תוכניות לרדיו ולטלוויזיה, ביניהם הופעת אורח למופע החבובות בשנת 1978.
בשנת 1956 ביקר קיי לראשונה בישראל, כאשר להופעותו הגיעו אלפי ילדים אשר הקימו מהומה והתפרצו אל הבמה. בעקבות הדוחק נרמסה ילדה בת 12 ופונתה לבית חולים רמב"ם, ועוד מספר ילדים נפצעו וקיבלו עזרה ראשונה.
קורות חיים > פעילות הומניטרית

קיי היה פעל רבות בתחום הקהילה כשגריר במסגרת הארגון הבינלאומי UNICEF והתנדב להופיע בפני ילדים בבתי חולים. בנוסף, כמי שהיה גאה במוצאו היהודי, ביקר פעמים רבות בישראל במסגרת פעולות מחווה. במהלך מלחמת יום כיפור ביקר פצועי מלחמה רבים מהצד הישראלי. ניצח גם מספר פעמים על התזמורת הפילהרמונית הישראלית במופעי צדקה.
חייו האישיים ומותו

לפי מקורות שונים נראה שדני קיי היה ביסקסואל, שניהל מערכות יחסים עם גברים ונשים. חלק מהפרסומים עסקו ברומן שניהל קיי עם השחקן הבריטי לורנס אוליבייה, ובמשבר הנפשי שחוותה ויויאן ליי (זוגתו של אוליבייה) כשגילתה את הפרשה.
קיי ואשתו סילביה פיין גדלו בברוקלין, כמה רחובות זה מזו, אך נפגשו רק כשעבדו יחד על הופעה באוף ברודוויי ב-1939 שם סילביה הייתה פסנתרנית לאודישנים.
קיי הציע לה נישואין בטלפון בזמן שעבד בפלורידה, כשפיין הייתה בניו יורק. היא עשתה את הנסיעה לפורט לודרדייל שם הם נישאו ב-3 בינואר 1940.
בתם היחידה דינה קיי, עיתונאית ומנחת טלוויזיה, נולדה ב-17 בדצמבר 1946. הזוג נפרד לשבעה חודשים ב-1947 אך חזר זה לזה ונשאר יחד עד מותו של קיי בשנת 1987.
דני קיי מת ב-1987 בגיל 76 מהתקף לב לאחר מאבק בדלקת כבד. הוא עבר ניתוח מעקפים בשנת 1983, ובתקופה זו קיבל את דלקת הכבד מעירוי דם. קיי נקבר בבית הקברות קנסיקו בוואלהלה, במדינת ניו יורק.
סילביה פיין קיי מתה מאמפיזמה בגיל 78 בדירתה במנהטן ב-1991. היא קבורה עם בעלה.
כבוד והוקרה

הופעתו של קיי כמנחה תוכנית הטלוויזיה "The Danny Kaye Show" זיכתה אותו בפרס אמי בשנת 1963.
בשנת 1981 זכה דני קיי בפרס כבוד ע"ש ג'ין הרשהולט על ידי האקדמיה האמריקאית לקולנוע על תרומתו לתעשיית הקולנוע. בשדרת הכוכבים של הוליווד יש שלושה כוכבים על שמו, על עבודתו בתחומי המוזיקה, רדיו וקולנוע.
בשנת 1983, מרגרטה השנייה, מלכת דנמרק העניקה לקיי תואר אבירות על גילומו של הנס כריסטיאן אנדרסן בסרט באותו שם משנת 1952. באותה שנה זכה קיי גם בפרס גילדת שחקני המסך על מפעל חיים.
ב-24 בפברואר 1986 הוענק לקיי אות הוקרה מטעם לגיון הכבוד על עבודתו בקרן החירום הבינלאומית של האומות המאוחדות לילדים.
לאחר מותו, ב-23 ביוני 1987, הנשיא רונלד רייגן העניק לקיי את מדליית החירות הנשיאותית, עיטור הכבוד האזרחי הגבוה ביותר בארצות הברית.
בעיר תל אביב נקרא רחוב על שמו.
פילמוגרפיה חלקית

1944 - "אל הנשק"
1945 - "עושה הנפלאות"
1946 - "הנער מברוקלין"
1947 - "חייו הסודיים של וולטר מיטי"
1948 - "שיר נולד"
1949 - "המפקח הכללי"
1951 - "בריביירה"
1952 - "הנס כריסטיאן אנדרסן"
1954 - "חג מולד לבן"
1954 - "הקש בעץ"
1956 - "ליצן החצר"
1958 - "אנדרו העליז"
1958 - "יעקובובסקי והקולונל" - זכייה בפרס גלובוס הזהב
1959 - "חצוצרת הקסם"
1961 - "על המשמר"
1963 - "בלש בעל כרחו"
1981 - "סקוקי"
Habits (Stay High)

"Habits (Stay High)" (בעברית: "הרגלים (הישאר מסומם)") הוא הסינגל השני של הזמרת השוודית טובה לו. את השיר הוציאה לאור חברת התקליטים וורנר/צ'אפל ב-15 במרץ 2013. השיר נכלל כרצועה הרביעית במיני-אלבום Truth Serum, וכרצועה השלוש עשרה באלבום הבכורה שלה, Queen of the Clouds. את המילים והלחן חיברה לו לצד לודביג סודרברג ויעקב ג'רלסטום, שגם הפיקו את השיר. תחילה, הוציאה לו את השיר באופן עצמאי בשם "Habits". אולם לאחר שחתמה חוזה הקלטות עם יוניברסל מיוזיק גרופ, הוצא השיר לאור בשנית, בשם "Habits (Stay High)".
"Habits (Stay High)" הוא שיר פופ עדכני, המאופיין במוטיבים אלקטרוניים מינימליסטיים ואופטימיות. השיר מתאר את תהליכה של לו בעדן הפרידה מבן זוגה; במהלך הקליפ, מוצגת לו צורכת בסמים ומתמכרת לטיפה המרה. כתוצאה מכך, רבים מן מבקרי המוזיקה טענו כי יש שוני בין הווידאו קליפ של השיר, לבין מילותיו. "Habits (Stay High)" זכה לשבחים מרוב מבקרי המוזיקה העכשווית, שציינו לטובה את מילותיו והפקתו המוזיקלית. אולם עם צאתו, השיר לא הצליח להגיע לרף ציפיותיה של לו. כשנה לאחר צאתו, ב-2014, הגיע השיר למקום השלישי במצעד הבילבורד הוט 100 – המיקום הגובה ביותר אליו הגיע סינגל שוודי. עם מכירות של 2.6 עותקים ברחבי ארצות הברית, הוענק לשיר על ידי איגוד תעשיית הקלטות במדינה תואר פלטינה מחומשת. בנוסף, הגיע השיר לפסגת מצעד הסינגלים הפולני והרומני, ולעשרת השירים הפותחים במצעדי המוזיקה של אוסטריה, קנדה, צרפת ושווייץ.
שני וידאו קליפים הופקו לשיר, שניהם בבימויו של מוטלט פילם. הגרסה הראשונה, שיצאה לאור ב-15 במרץ 2013, הציגה את לו שיכורה במסיבת תה יחד עם אורחיה. טרם חסימתו, צבר הקליפ כחצי מיליון צפיות ביוטיוב. הגרסה השנייה צולמה במשך שלושה ימים במועדון מקומי בשוודיה. הקליפ מציג לו נוסעת לכמה מסיבות שונות יחד עם חבריה. לו ביצעה את "Habits (Stay High)" בפסטיבלים שוודים רבים דוגמת "South by Southwest" ו-"Hangout Music", ובסיבובי ההופעות שלה, "Queen of the Clouds Tour" ו-"Lady Wood Tour". השיר בוצע על ידי וין דיזל כמחווה לחברו המנוח פול ווקר, וקלי קלרקסון, שביצעה אותו כחלק מסיבוב ההופעות שלה "Piece by Piece Tour".
רקע ושחרור

"Habits (Stay High)" נכתב על ידי טובה לו לצד לודביג סודרברג ויעקב ג'רלסטרום, והופק על ידי סודרברג וג'רלסטרום בשם תחת השם "The Struts". בתחילה חתמה לו על עסקת פרסום עם Warner / Chappell Music בשנת 2011, ולקחה חלק בכתיבת שירים עבור איקונה פופ ו־Girls Aloud. מאוחר יותר באוקטובר 2012 היא הוציאה את סינגל הבכורה שלה, "Love Ballad", שמשך את תשומת הלב מכמה בלוגים מוזיקליים. זה עודד אותה להתחיל קריירה כזמרת עצמאית כדי שתוכל להקליט את השירים האישיים ביותר שלה. לפי לו, "Habits (Stay High)" הוא השיר מתוך Truth Serum בעל המשמעות הכי ייחודית עבורה בעיקר בגלל מילותיו הכנות ותהליך הכתיבה המורחב שלו. בתחילה, הבתים של השיר היו חלק משיר שכתב לו כשהיא עברה תקופה קשה בזוגיות מאוחר יותר, בן הזוג של לו הצטרף לתנועה בודהיסטית אך היא סירבה להצטרף, מה שהוביל את היחסים לסיומם. לאחר מכן החלה להשתמש בסמים ולשתות על מנת לשכוח אותו. חודשים לאחר סיום היחסים היא שהתה בדירת חבר בניו יורק, במהלך הוריקן סנדי בשנת 2012. כאשר הדירה נותקה מחשמל, לו המשיכה להתארח בסטודיו של חברתה במרכז העיר, ניו יורק, שם כתבה את הלחן.
ב־11 בדצמבר 2012, היא הודיעה באמצעות חשבון הפייסבוק שלה כי לא הספיקה לסיים חלק מהפרויקטים עליהם עבדה בניו יורק וכי היא משתפת פעולה באולפן עם The Struts בשוודיה. הזמרת החליטה להשתמש בשירה שהקליטה דמו בשיר מכיוון שהביצוע הקולי שלה "באמת בא מהלב". The Struts כתב, הפיק ותכנת את הסינגל בשיתוף פעולה, ובנוסף ניגן על הקלידים. פיליפ רונסון ניגן על כלי המיתר, כאשר לארס נורגרן עיבד את השיר וביורן אנגלמן שולט בו. בראיון למגזין Coup de Main אמרה לו כי: "[תוך כדי כתיבת השיר חשבתי על] הדרך שלי לעבור תקופה קשה בצורה 'הטובה' ביותר. זו הקלה גדולה לחשוב 'פאק איט' לזמן מה. כולנו צריכים להיות כל כך מושלמים, ואף אחד בהחלט לא יכול לעמוד בזה." בהמשך היא התוודתה בפני "האפינגטון פוסט" כי התאוששה מהפרידה לאחר שכתבה את השיר.
ב־15 במרץ 2013 הוציאה הזמרת את הסינגל, תחת השם "Habits". זה היה הסינגל השני שלה שיצא באופן עצמאי, אחרי "Love Ballad". השיר משך את תשומת ליבם של בלוגים מוזיקליים, שזכו ל-לו בעקבות מקוון. הזמרת הוולשית מרינה והיהלומים והזמרת הניו זילנדית לורד שיבחו את השיר באמצעות חשבונות הטוויטר שלהם. לאחר מכן, ההקלטה יצאה מחדש תחת השם "Habits (Stay High)" ב-6 בדצמבר 2013 באמצעות יוניברסל מיוזיק כסינגל השני מתוך EP הבכורה של Lo Truth Serum, כמו גם הסינגל הראשי מאלבום אולפן הבכורה שלה Queen of the Clouds. הוא יצא למדיה הדיגיטלית בארצות הברית ב-14 בינואר 2014. ב־17 ביוני 2014 הוא נשלח לרדיו הלהיטים העכשווי בארצות הברית. על יציאתו מחדש של השיר הסבירה הזמרת בראיון למגזין "ללא כותרת" כי לאחר תשומת הלב שקיבל השיר מבלוגים מוזיקליים היא חתמה על חוזה תקליטים עם יוניברסל מיוזיק. לאחר מכן, נציגי הלייבל החליטו להוציא אותו מחדש עם קידום נכון כיוון שהם מאמינים שיש לו עדיין פוטנציאל מסחרי.
הרכב השיר

"Habits (Stay High)" הוא שיר פופ ואלקטרופופ. בראיון ל-AP Entertainment, לו הצהירה כי מילות השיר מתארות את התנהגותה בתקופה שכתבה אותו, כשהייתה הרוסה וניסתה להתגבר על מערכת יחסים קודמת. היא גם ציינה כי הנושא המרכזי של השיר הוא הסבל שחוותה למרות ניסיונותיה להקהות את הכאב. עוד הודתה לו כי: "אני לא יכולה לשקר. מה שאני שרה עליו זה החיים שלי. זו האמת. היו לי רגעים שבהם [נטילת סמים] הייתה חלק גדול יותר ממה שהיה אמור להיות. קשה להודות בכך, ויכולתי לסנן את זה או למצוא מטפורה אחרת לכך - אבל זה לא מרגיש לי נכון." לדברי האמנית, השירים ב-Trum Serum מדברים על מערכת היחסים הכושלת ביותר שלה. בעקבות הנרטיב של ה-מיני אלבום לו ציינה כי הסינגל מדבר על החלק כשמערכת היחסים נגמרה והיא מנסה להמשיך בחייה בצורה "לא הבריאה ביותר". ההקלטה נכללה גם במדור "הכאב" באלבום אולפן הבכורה של לו, Queen of the Clouds, אלבום קונספט המתאר את דפוס מערכות היחסים של הזמרת.
מילות השיר מתעמקות בניסיונות הנהנתניים של לו לשכוח את בן הזוג הקודם שלה. על פי מרקוס פפדאוס מ-Digital Journal, הדוברת של השיר מתארת את ניסיונותיה להתגבר על מערכת יחסים כושלת באמצעות אכילה מוגזמת ואלכוהול, וניתן לראות את זה בבית הראשון כשמדובר על אכילת טווינקי. בפזימון היא שרה על שימוש בסמים: "You're gone and I gotta stay high / All the time, to keep you off my mind" (בתרגום לעברית: אתה אינך ואני חייבת להישאר מסוממת / כל הזמן, כדי להרחיק אותך ממחשבותיי). לו התוודתה בפני iHeartRadio שגשר השיר הוא החלק החביב עליה ביותר ברצועה כי "זה פשוט אומר הכל [שהשיר] עוסק בשבילי".
הכרה ושבחים

הצוות של The Line of Best Fit דירג את "Habits (Stay High)" במקום ה-6 ברשימת 50 הרצועות הטובות ביותר לשנת 2013 וכתב שהוא "בקלות אחד משירי הפופ החיוניים ביותר של השנה". הרולינג סטון דירג את הסינגל במקום 23 ברשימת 50 השירים הטובים ביותר לשנת 2014 והשווה את הפקת השיר לזו של המוזיקה של לורד ואת המילים לשירים של קשה.
"Habits (Stay High)" זכה בפרס לשיר השנה בטקס פרסי הגראמי השוודי לשנת 2015. בטקס פרסי מוזיקת הפופ של ASCAP, הוא הוכר על ידי האגודה האמריקאית למלחינים, מחברים ומוציאים לאור (ASCAP) כאחד השירים המבוצעים ביותר בשנת 2014. הסינגלזכה בפרס בטקס פרסי ה-BMI London 2015. בטקס פרסי המוזיקה iHeartRadio לשנת 2015, "Habits (Stay High)" הועמד לפרס בקטגוריית "המילים הטובות ביותר", אך הפסיד ל-"Blank Space" מאת טיילור סוויפט.
קליפים > גרסה ראשונה

ב-1 בפברואר 2013 הודיעו Motellet Film בחשבון הטוויטר שלהם כי הם מצלמים קליפ עבור טובה לו. ב־27 בפברואר הם הודיעו כי סיימו אותו והעלו תמונה של לו מתוך הסט. הצמד ביים את הסרטון, ביחד עם לו שעזרה גם לכתוב את התסריט של הקליפ. ב־15 במרץ 2013 הקליפ הוקרן בבכורה באתר השוודי PSL, ולו פרסמה אותו בערוץ היוטיוב שלה כעבור יומיים.
הסרטון מתחיל בכך שלו נזכרת בזיכרונות כשהיא סובלת מחמרמורת, כולל תמונות של ויסקי, נעל בנברשת, ומלווה בפלאשבקים של גבר על המסך, היא מקבלת בקבוק ויסקי ושותה אותו יחז איתו. בסצנה הבאה נראית לו במסיבת תה עם ארבע נשים נוספות והמלצריות, שם הן שותות שמפניה בין מגוון עוגות ועוגיות. כשהסרטון מראה פלאשבקים של הצצה לפנטזיות של הנשים האחרות. ואז, לו משתכרת, מורידה את חולצתה, מורחת עוגה על פניה, שופכת על עצמה שמפניה ומתחילה לרקוד עם אורחיה והמלצריות. בסצנה הבאה היא מסתדרת עם הגבר איתו שתתה. הסצנה מסתיימת בכך שהזמרת נמצאת בבית בזמן שהוא מקיאה בכיור. סצנות המופיעות לאורך העלילה הראשית מציגות את לו בחדר חשוך, כשמסקרה נוטפת מעיניה בזמן שהיא עושה פעילויות כמו פיצוץ מסטיק, אכילת גלידה מומסת ומעשנת. למרות עלילת הסרטון, לו רצתה לתאר את הדימויים בפרספקטיבה "אמנותית" והסבירה כי "הגוון האפל הוא המפתח לכל הקליפ". נכון ל־14 במרץ 2014, הוא זכה לכמעט 530,000 צפיות ב-YouTube. עם זאת, הוא הפך פרטי באותו חודש, והפך בלתי זמין לצפייה.
קליפים > גרסה שנייה

את הקליפ השני של "Habits (Stay High)" ביים גם Motellet Film. הוא צולם במועדון שוודי במשך שלושה ימים, שם בילתה לו עם שלושה חברים שהתבקשו "לשתות כמה משקאות ולהתמזמז [איתה]". כתוצאה מכך, הבמאים צילמו כמות גדולה של צילומים טבעיים מכיוון שלא היה "כיוון" ספציפי. בנוגע לעובדה ששניים מחברותיה היו נשים, אמרה לו: "יש שם בנות - אחת מהן היא החברה הטובה ביותר שלי. זה אמור להיות בסדר, זה אפילו לא אמור להיות עניין." בקליפ, לו רצתה "להראות לילה מהסוג שבו הדברים יכולים לצאת משליטה" ושהצופים "יכנסו לאט לאט לסערת הרגשות הזו" המיוצגת במילות השיר. היא הסבירה: "אני רוצה שאנשים יידעו מה אני מרגישה. אני רוצה שזה באמת ישקף את השיר. אז רציתי להכין קליפ שאני לא מסוגלת לצפות בו וזה סוג של מה שהוא. "
לו מצאה שהצילומים היו קשים ומתישים משום שהיא נאלצה להסתובב עם מצלמה במשקל 22 קילו רצועה סביב מותניה במשך שלושת ימי הצילומים. היא גם הצהירה כי זה "מתנקז" לייצג את הכאב שחשה כשכתבה את השיר בשלב מסוים במהלך הצילומים, לו הייתה שיכורה ועייפה, אז היא החליטה להיכנס לתא השירותים; בעניין זה התוודה הזמרת כי: "הייתי מבוזבזת ועייפה והייתה זו הקלטה קשה ובאמת פשוט נכנסתי לשירותים וישבתי שם לבדי. אז לא היו אנשים ואני פשוט הייתי לבד בתא ההוא. פשוט ישבתי שם וחשבתי על כל מה שקורה בתקופה ההיא. הדמעות פשוט הגיעו. " היא גם התוודה שהיא בקושי זוכרת חצי מהצילומים. ב-19 בפברואר 2014 היא העלתה הצצה של הקליפ בחשבון הפייסבוק שלה. ב־17 במרץ 2014, הקליפ שוחרר דרך Vevo ביוטיוב והועמד באופן רשמי לצריכה בחנות iTunes למחרת.
הקליפ מתחיל כשרואים את לו מתעוררת בבית של חבר אחרי לילה של מסיבות. ואז היא חוזרת הביתה, שם היא מתאוששת מההנגאובר שלה ומתכוננת לעוד לילה של מסיבות תוך כדי ניסיון בתלבושות רבות. היא נפגשת עם חברותיה והולכת למועדון, שם היא משתכרת ומתחילה להתמזמז איתן. לאחר מכן היא הולכת לבד לשירותים ומתחילה לבכות. לאחר מכן היא חוזרת הביתה ומתמוטטת במיטתה. בין לבין יש סצנות המשובצות בעלילה הראשית של הקליפ בהן לו בוהה במצלמה תוך ליפ סינק בו היא שרה את מילות השיר. מיילס ריימר מאנטרטיינמנט ויקלי כינה אותו סרטון" חכם "ש"מציג את תדמית ילדת המסיבות המסובכת של לו כשהיא משחזרת חלק מההוללות בטקסטים שלה, כמו גם חלק מהאפקטים שאחריה". קייטלין ווייט מרעש אמר כי "הסרטון החדש של 'הרגלים' מראה את הצד האפל יותר של התמודדות עם אהבה אבודה" וכי הוא "עשוי להזכיר לכם קצת את ג'ניס ג'ופלין". סוניה מן "ההמולה" ראתה בזה "סוג של משעמם". הקליפ היה הסרטון החמישי הפופולרי ביותר ב-VH1 במהלך שנת 2014. בנוסף, הוא זכה בפרס הסרטון האלטרנטיבי / רוק הטוב ביותר בטקס פרסי VEVO חם השנה לשנת 2014 .
הופעות חיות

לו ביצעה את השיר לצד "Love Ballad", "Out of Mind" ו-"Not Made For This World" בתחנת הרדיו השוודית P3 ב-10 באפריל 2013. ב־7 במאי, לו שרה את השיר בהופעה חיה של PSL בשוודיה. ב־27 בפברואר 2014, לו ביצעה את השיר בפסטיבל הנורווגי מאת: לרם. בחודש שלאחר מכן, היא שרה את השיר לצד "Not on Drugs" ושירים אחרים מתוך האלבום Truth Serum בפסטיבל South by Southwest. ב־25 במרץ קיימה הזמרת קונצרט במועדון טבסטיה בהלסינקי, פינלנד וביצעה את המסלול בין חומרים אחרים של 'Truth Serum. לו שרה גם את "Habits (Stay High)" לצד שירים אחרים של Truth Serum ו-"Run On Love" למופע הראשון שלה בבריטניה במועדון האומנויות נוטינג היל ב-2 באפריל 2014. מהדהד את המחשבה הזו, מייקל קראג מ"הגרדיאן " דירג את התוכנית עם ארבעה כוכבים מתוך חמישה ורואה אותה" הופעת בכורה מחודשת בבריטניה ". לו ביצעה את אותה רשימת קבוצות בתצוגת הבר והמטבח שלה בהוקסטון סקוור ב-6 במאי 2014. ב־8 במאי שרה הזמרת את המסלול במהלך פסטיבל הבריחה הגדול בבריטניה.
ב־18 ביוני הופיעה לו לראשונה בטלוויזיה האמריקאית כאשר ביצעה את "Habits (Stay High)" ב-Late Night with Seth Meyers. ב־1 ביולי, לו שרה אותו בהופעה חיה של The Line of Best Fit. באותו חודש שרה לו את השיר לצד "Not on Drugs" בתחנת הרדיו KROQ-FM. ב־26 ביולי ביצעה הזמרת את הסינגל בתוכנית הטלוויזיה Sommarkrysset בגראונה לונד, סטוקהולם. בחודש שלאחר מכן הופיעה לו בתוכנית "הרדיו של קונאן" שם שרה גם את השיר. ב־23 בספטמבר 2014 ביצעה לו את "Habits (Stay High)" כשהיא יחפה ב-Jimmy Kimmel Live! לקידום שחרורה של Queen of the clouds. ב־17 במאי 2015 ביצעה לו את הסינגל בפסטיבל המוזיקה Hangout . לו שרה אותו גם במהלך Lollapalooza צ'ילה באפריל 2017, וכעבור חודשיים על סט פסטיבל גלסטונברי שלה. לו ביצעה את "Habits (Stay High)" במהלך הדרן של סיוריה, Queen of the Clouds Tour ו־Lady Wood Tour.